《秋日同文馆诗 其三》
宋代·曹辅

开口曾吟凤，临池岂厌鸡。诗豪杜工部，墨妙庾征西。

归及黄花在，能忘彩笔题。醉游须烂漫，莫惜锦障泥。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。